Қазақстан Республикасы

Қаржы Министрінің

2018 жылғы «12» ақпандағы

№ 166 бұйрығына

73-қосымша

**«Бірыңғай жер салығын төлеушілерге арналған декларация**

**(920.00-нысан)» салық есептілігін жасау қағидалары**

**1-тарау. Жалпы ережелер**

1. Осы «Бірыңғай жер салығын төлеушілерге арналған (декларацияны) (920.00-нысан)» салық есептілігін жасау қағидалары (бұдан әрі – Қағидалар) «Салық және бюджетке төленетін басқа да міндетті төлемдер туралы»  
   2017 жылғы 25 желтоқсандағы Қазақстан Республикасының [Кодексіне](jl:30366245.0%20)  
   (Салық кодексі) сәйкес әзірленген және бірыңғай жер салығын  
   (бұдан әрі – БЖС), төлем көзінен ұсталатын жеке табыс салығын, жер үстi көздерiнiң су ресурстарын пайдаланғаны үшiн төлемақыны, сондай-ақ әлеуметтік төлемдерін есептеуге арналған «Бірыңғай жер салығын төлеушілерге арналған декларация» салық есептілігі нысанын (декларация) (бұдан әрі – декларация) жасау тәртібін айқындайды. Декларацияны шаруа немесе фермер қожалықтарына арналған арнаулы салық режимін қолданатын салық төлеушілер жасайды.
2. Декларация декларацияның өзінен (920.00-нысан) және салық міндеттемесін есептеу туралы ақпаратты егжей-тегжейлі көрсетуге арналған оған қосымшалардан (920.01-ден 920.05-ке дейінгі нысандар) тұрады.
3. Декларация толтыру кезінде түзетуге, өшіруге және тазалауға жол берілмейді.
4. Көрсеткіштер болмаған кезде тиісті торкөздері толтырылмайды.
5. Декларацияға қосымшалар декларациядағы тиісті көрсеткіштерді көрсетуді талап ететін жолдарды толтыру кезінде міндетті тәртіпте жасалады.
6. Декларацияға қосымшалар оларда көрсетілуі тиіс деректер болмаған кезде жасалмайды.
7. Декларацияға қосымшаның парағында бар жолдардағы көрсеткіштердің саны асып кеткен жағдайда декларацияға қосымшаның осындай парағы қосымша толтырылады.
8. Осы Қағидаларда арифметикалық белгілер қолданылады: «+» – қосу; «–» – алу; «х» – көбейту; «/» – бөлу; «=» – тең.
9. Сомалардың теріс мәндері декларацияның тиісті жолының (бағанының) бірінші сол жақтағы торкөзінде «–» белгісімен белгіленеді.
10. Декларация жасау кезінде:

1) қағаз жеткізгіште – қара немесе көк сиялы қаламмен немесе қаламұшпен, баспаханалық бас әріптермен немесе баспа құрылғысын пайдалана отырып толтырылады;

2) электрондық нысанда – Салық кодексінің [208-бабына](jl:30366245.680000%20) сәйкес толтырылады.

1. Декларацияны Салық кодексінің 204-бабының 2-тармағына сәйкес салық төлеуші (салық агенті) не оның өкілі қағаз және (немесе) электрондық жеткізгіштерде қазақ және (немесе) орыс тілдерінде жасайды, қол қояды, куәландырады (Қазақстан Республикасының заңнамасында белгіленген жағдайларда мөрмен не электрондық цифрлық қолтаңбамен).
2. Декларацияны табыс ету кезінде:

1) келу тәртібінде қағаз жеткізгіште – екі данада жасалады, бір данасы декларацияны қабылдаған мемлекеттік кірістер органы қызметкерінің тегі, аты, әкесінің аты (болған кезде) мен қойылған қолы және мөрдің бедері (штемпелі) белгісімен салық төлеушіге қайтарылады;

2) пошта арқылы хабарламасы бар тапсырыс хатпен қағаз жеткізгіште  
– салық төлеуші пошта немесе өзгелей байланыс ұйымының хабарламасын алады;

3) ақпараттарды компьютерлік өңдеуге жол беретін электрондық нысанда – салық төлеуші мемлекеттік кірістер органдарының салық есептілігін қабылдау жүйесі салық есептілігін қабылданғаны немесе қабылданбағандығы туралы хабарлама алады.

1. Қосымшаның «Салық төлеуші (салық агенті) туралы жалпы ақпарат» деген бөлімдерінде декларацияның «Салық төлеуші туралы жалпы ақпарат» деген бөлімінде көрсетілген тиісті деректер көрсетіледі.

**2-тарау. Декларацияны** толтыру бойынша түсіндірме **(920.00-нысан)**

1. «Салық төлеуші (салық агенті) туралы жалпы ақпарат» деген бөлімде салық төлеуші (салық агенті) мынадай деректерді көрсетеді:

1) салық төлеушінің жеке сәйкестендіру (бизнес-сәйкестендіру) нөмірі (бұдан әрі – ЖСН (БСН));

2) салық төлеушінің атауы – жеке тұлғаның тегі, аты, әкесінің аты (болған кезде) және шаруа немесе фермер қожалығының атауы (ол болған кезде) көрсетіледі.

Салық міндеттемесін сенімгерлікпен басқару шартына сәйкес немесе сенімгерлікпен басқару туындайтын өзге жағдайларда сенімгерлікпен басқарушы орындаған жағдайда жолда сенімді басқарушы жеке тұлғаның тегі, аты, әкесінің аты (болған кезде) немесе құрылтай құжаттарына сәйкес сенімгерлікпен басқарушы заңды тұлғаның атауы көрсетіледі;

3) салық есептілігі тапсырылатын салық кезеңі – декларация табыс етілетін есепті салық кезеңі (араб сандарымен көрсетіледі);

4) декларация түрі. Тиісті торкөздер Салық кодексінің [206-бабында](jl:30366245.630000%20) көрсетілген салық есептілігінің түрлеріне декларацияны жатқызу ескеріле отырып, белгіленеді;

5) хабарламаның нөмірі мен күні. А немесе В торкөздері Салық кодексінің [206-бабы 3-тармағының 4) тармақшасында](jl:30366245.630300%20) көзделген декларация түрін табыс еткен жағдайда толтырылады;

6) Салық кодексінің 40 бабына сәйкес салық төлеушінің бөлек санаттары.

Торкөздер, егер салық төлеуші А немесе В жолда көрсетілген санаттардың біріне жататын жағдайда белгіленеді:

А – Салық кодексінің 40-бабына сәйкес сенімгерлік басқарушы;

В – Салық кодексінің 40-бабына сәйкес сенімгерлік басқарушы құрылтайшысы;

7) «Кеден декларацияларын толтыру үшін пайдаланылатын жіктеуіштер туралы» Кеден одағы комиссиясының 2010 жылғы 20 қыркүйектегі  
№ 378 шешімімен бекітілген 23 «Валюталар жіктеуіші» қосымшасына сәйкес валюта коды;

8) тиісті торкөзде табыс етілген қосымшалардың саны.

1. «БЖС есептеу» деген бөлімде:

1) 920.00.001 А жолында салық кезеңі үшін бүкіл Қазақстан Республикасы бойынша шаруа немесе фермер қожалығында бар егiстiктердің ауданы көрсетіледі.

920.00.001 В жолында салық кезеңі үшін бүкіл Қазақстан Республикасы бойынша шаруа немесе фермер қожалығында бар жайылымдардың, табиғи шабындықтар мен басқа да жер учаскелерінің жиынтық ауданы көрсетіледі.

Егер жиынтық ауданының мөлшері орташа саны 0,5–тен және одан жоғары бөлшек санды құраса, онда мұндай сан толық бірлікке дейін дөңгелектеуге жатады, ал 0,5-тен төмен сан құраса дөңгелектеуге жатпайды;

2) 920.00.002 А жолында салық кезеңі үшін бүкіл Қазақстан Республикасы бойынша шаруа немесе фермер қожалығында бар егістіктердің жиынтық бағалау құны көрсетіледі.

920.00.002 В жолында салық кезеңі үшін бүкіл Қазақстан Республикасы бойынша шаруа немесе фермер қожалығында бар жайылымдардың, табиғи шабындықтар мен басқа да жер учаскелерінің жиынтық бағалау құны көрсетіледі.

Егер жиынтық бағалау құнының мөлшері орташа саны 0,5–тен және одан жоғары бөлшек санды құраса, онда мұндай сан толық бірлікке дейін дөңгелектеуге жатады, ал 0,5-тен төмен сан құраса дөңгелектеуге жатпайды;

3) 920.00.003 А жолында салық кезеңі үшін бүкіл Қазақстан Республикасы бойынша шаруа немесе фермер қожалығында бар егістіктер бойынша БЖС-ның есептелген сомасы көрсетіледі.

920.00.003 В жолында салық кезеңі үшін бүкіл Қазақстан Республикасы бойынша шаруа немесе фермер қожалығында бар жайылымдар, табиғи шабындықтар мен басқа да жер учаскелері бойынша есептелген БЖС-ның сомасы көрсетіледі;

4) 920.00.004 жолында 920.00.004 А және 920.00.004 В жолдарының сомасы ретінде айқындалатын, салық кезеңі үшін шаруа немесе фермер қожалығында бар егістіктер мен жайылым, табиғи шабындық және басқа да жер учаскелерінің орналасқан орны бойынша есептелген БЖС сомасының жалпы сомасы көрсетіледі.

920.00.004 А жолында 920.01 барлық нысандары бойынша  
920.01.007 жолының сомасы ретінде айқындалатын, салық кезеңі үшін егістіктің орналасқан орны бойынша есептелген БЖС-ның сомасы көрсетіледі.

920.00.004 В жолында 920.01 барлық нысандары бойынша  
920.01.015 жолының сомасы ретінде айқындалатын, салық кезеңі үшін егістіктің, табиғи шабындықтар мен басқа да жер учаскелерінің орналасқан орны бойынша есептелген БЖС-ның сомасы көрсетіледі;

5) 920.00.005 жолында 920.00.005 А және 920.00.005 В жолдарының сомасы ретінде айқындалатын, салық кезеңі үшін шаруа немесе фермер қожалығында бар егістіктер мен жайылым, табиғи шабындық және басқа да жер учаскелерінің орналасқан орны бойынша, Салық кодексінің 704-бабының 3-тармағына сәйкес түзету есепке алғанда, БЖС сомасының жалпы сомасы көрсетіледі.

920.00.005 А жолында 920.01 барлық нысандары бойынша  
920.01.008 жолының сомасы ретінде айқындалатын, салық кезеңі үшін егістіктің орналасқан орны бойынша, Салық кодексінің 704-бабының 3-тармағына сәйкес түзету есепке алғанда, БЖС-ның сомасы көрсетіледі.

920.00.005 В жолында 920.01 барлық нысандары бойынша  
920.01.016 жолының сомасы ретінде айқындалатын, салық кезеңі үшін егістіктің, табиғи шабындықтар мен басқа да жер учаскелерінің орналасқан орны бойынша, Салық кодексінің 704-бабының 3-тармағына сәйкес түзету есепке алғанда, БЖС-ның сомасы көрсетіледі;

6) 920.00.006 А жолында ағымдағы салық кезеңінің 1 қаңтарынан бастап 1 қазанға дейін салық кезеңі үшін және ағымдағы салық кезеңі үшін  
10 қарашасынан кешіктірмей, жер учаскелерінің орналасқан орны бойынша бюджетке төлеуге жататын, Салық кодексінің 704-бабының 3-тармағына сәйкес түзету есепке алғанда, БЖС-ның есептелген сомасы көрсетіледі.

920.00.006 В жолында салық кезеңінің 1 қазанынан  
31 желтоқсанына дейін салық кезеңі үшін есептелген және есепті салық кезеңінен кейінгі салық кезеңінің 10 сәуірінен кешіктірмейтін мерзімде жер учаскелерінің орналасқан орны бойынша бюджетке төлеуге жататын, Салық кодексінің 704- бабы 3-тармағына сәйкес түзету есепке алғанда, БЖС-ның сомасы көрсетіледі.16. «Салық төлеушінің (салық агентінің) жауапкершілігі» деген бөлімде:

1) «Салық төлеушінің (басшысының) Т.А.Ә.» жолында құрылтай құжаттарына сәйкес басшының Т.А.Ә. көрсетіледі. Егер декларацияны жеке тұлға табыс еткен жағдайда, жолда жеке басын куәландыратын құжаттарға сәйкес толтырылатын салық төлеушінің тегі, аты, әкесінің аты (ол болған кезде) көрсетіледі;

2) декларацияның тапсырылған күні - декларацияның мемлекеттік кірістер органына табыс етілген күні;

3) жер учаскелерінің орналасқан жері бойынша мемлекеттік кірістер органының коды;

4) жеке тұлғаның тұрғылықты жері бойынша мемлекеттік кірістер органының коды.

Бұл ретте Қазақстан Республикасының азаматтарды тіркеу туралы [заңнамасына](jl:51018964.2700%20) сәйкес азаматты тіркеу орны жеке тұлғаның тұрғылықты жері болып танылады;

5) «Декларацияны қабылдаған лауазымды адамның тегі, аты, әкесінің аты (болған кезде)» жолында декларацияны қабылдаған мемлекеттік кірістер органы қызметкерінің тегі, аты, әкесінің аты (болған кезде) көрсетіледі;

6) декларацияның қабылданған күні – Салық кодексінің [209-бабының 2-тармағына](jl:30366245.5840200%20) сәйкес декларация табыс етілген күн;

7) құжаттың кіріс нөмірі – мемлекеттік кірістер органы берген декларацияның тіркеу нөмірі;

8) пошта штемпелінің күні – пошта немесе өзге байланыс ұйымы қойған пошта штемпелінің күні көрсетіледі.

Осы тармақтың 5), 6), 7), 8) тармақшаларын декларацияны қағаз жеткізгіште қабылдаған мемлекеттік кірістер органының қызметкері толтырады.

**3-тарау. Бірыңғай жер салығы – 920.01-нысанын** толтыру бойынша түсіндірме

17. 920.01-нысаны салық кезеңі үшін:

жеке меншік, алғашқы жер пайдалану оның ішінде жалға берілген жер учаскесі бойынша құқығындағы;

қайталама жер пайдалану құқығындағы әрбір жер учаскесі бойынша БЖС есептеу туралы ақпаратты көрсетуге арналған.

Салық төлеушіде әртүрлі көрсеткіштері (иелік ету кезеңдері; жер учаскелеріне сәйкестендіру құжаттары және тағы сол сияқты) бар жер учаскелері болған кезде әрбір жер учаскесі бойынша 920.01-нысаны бойынша бөлек қосымша толтырылады.

18. «Салық төлеуші туралы жалпы ақпарат» деген бөлімде 3-жолда жер учаскесіне құқықтың тиісті түріне сәйкес торкөз толтырылады.

19. «Егістік бойынша БЖС есептеу» деген бөлімде:

1) 920.01.001 жолында егістікті нақты пайдалану жүргізілетін орын бойынша мемлекеттік кірістер органының коды көрсетіледі;

2) 920.01.002 жолында Қазақстан Республикасының жер заңнамасына сәйкес егістіктің кадастрлық нөмірі көрсетіледі;

3) 920.01.003 жолында егістіктің ауданы гектарда көрсетіледі.

Егер жиынтық ауданының мөлшері орташа саны 0,5–тен және одан жоғары бөлшек санды құраса, онда мұндай сан толық бірлікке дейін дөңгелектеуге жатады, ал 0,5-тен төмен сан құраса дөңгелектеуге жатпайды;

4) 920.01.004 жолында жер учаскесінің бағалау құнын айқындау актісінің деректеріне сәйкес егістіктің бағалау құны көрсетіледі.

Бұл акті болмаған жағдайда, 920.01.004 жолында Салық кодексінің  
[703-бабы екінші бөліміне](jl:30366245.4410000%20) сәйкес 1 гектар жердiң аудан бойынша орташа бағалау құны негiзге алына отырып айқындалған егістіктің бағалау құны көрсетіледі.

Егер жиынтық бағалау құнының мөлшері орташа саны 0,5–тен және одан жоғары бөлшек санды құраса, онда мұндай сан толық бірлікке дейін дөңгелектеуге жатады, ал 0,5-тен төмен сан құраса дөңгелектеуге жатпайды;

5) 920.01.005 жолында салық кезеңі ішінде егістікті пайдалану (иелік ету) айының саны немесе арнаулы салық режимін қолдану кезеңі көрсетіледі;

6) 920.01.006 жолында (920.01.003/920.00.001 А х 100) формуласы бойынша айқындалатын егістіктің жиынтық ауданынан жер учаскесінің үлес салмағы көрсетіледі.

Егер үдлес салмағының мөлшері орташа саны 0,5–тен және одан жоғары бөлшек санды құраса, онда мұндай сан толық бірлікке дейін дөңгелектеуге жатады, ал 0,5-тен төмен сан құраса дөңгелектеуге жатпайды;

7) 920.01.007 жолында ((920.00.003А х 920.01.006)/12х920.01.005) формуласы бойынша айқындалатын салық кезеңі үшін бюджетке төлеуге жататын егістік бойынша есептелген БЖС-ның сомасы көрсетіледі.

2017 жылға (салық кезеңі) бюджетке төленуге жататын егістік бойынша бірыңғай жер салығының сомасын есептеу мысалдары.

1-мысал. Егер бірыңғай жер салығын төлеушіде Қазақстан Республикасы бойынша ауыл шаруашылығы дақылдарының егiстiгiне пайдаланылатын бір «егістік» жер учаскесі болған жағдайда:

|  |  |  |  |  |
| --- | --- | --- | --- | --- |
| Р/с № | Жер учаскесінің орналасқан жері | Жер учаскесінің ауданы (гектар) | Жер учаскесінің бағалау құны (млн. теңгеде) | 2017 жылы жер учаскесін пайдаланудың нақты кезеңі (айлар) |
| 1. | Солтүстік Қазақстан облысы, Шал ақын атындағы аудан | 700 га | 21,0 | 6 ай |
| Жиыны: |  | 700га (жиынтық ауданы) |  |  |

Жиынтық ауданы (700 га) негізге алына отырып, Салық кодексінің  
[704-бабы 1-тармағына](jl:30366245.4440000%20) сәйкес БЖС-ның мөлшерлемесі:  
500 гектардан жиынтық бағалау құнының 0,15% + 500 гектардан асатын гектарлардан жиынтық бағалау құнының 0,3% құрайды. Есептейміз:

500 гектардан жиынтық бағалау құны: 15 млн. теңге ((21 млн. теңге х 500 га) / 700 га);

500 гектардан асатын гектарлардан жиынтық бағалау құны: 6,0 млн. теңге ((21 млн. теңге х (700 га – 500 га)) / 700 га), мұнда  
(700 га – 500 га) – асып кетуі;

жер учаскесінің орналасқан жері бойынша 2017 жыл үшін бюджетке төлеуге жататын БЖС-ның сомасы: 20,3 мың теңге  
((0,15% х 15 млн. теңге) + (0,3% х 6,0 млн. теңге)/12\*6, мұнда 6- жер учаскесін пайдаланудың нақты кезеңі).

2-мысал. Егер БЖС төлеушіде Қазақстан Республикасының бір өңірінің түрі аудандарында ауыл шаруашылығы дақылдарының егiстiгiне пайдаланылатын екі «егістік» жер учаскесі болған жағдайда:

|  |  |  |  |  |  |
| --- | --- | --- | --- | --- | --- |
| Р/с № | Жер учаскесінің орналасқан жері | Жер учаскесінің ауданы (гектар) | Жер учаскесінің бағалау құны (млн. теңгеде) | 2017 жылы жер учаскесін пайдаланудың нақты кезеңі (айлар) | жер учаскелерінің жалпы ауданынан жер учаскесі ауданының үлес салмағы |
| 1. | Ақмола облысы, Есіл ауданы | 800 га | 16,0 | 9 ай | 40 %, (800/2000) \* 100 |
| 2. | Ақмола облысы, Жақсы ауданы | 1200 га | 24,0 | 12 ай | 60 %, (1200/2000) \* 100 |
| Жиыны: |  | 2000 га (жиынтық ауданы) | 40,0 млн. теңге (жиынтық бағалау құны) |  |  |

2 жер учаскесінің жиынтық ауданы (2 000 га) негізге алына отырып, Салық кодексінің [704-бабының 1-тармағына](jl:30366245.4440000%20) сәйкес БЖС-ның мөлшерлемесі: 1500 гектардан жиынтық бағалау құнының 0,45% + 1500 гектардан асатын гектарлардан бағалау құнының 0, 6 % құрайды. Есептейміз:

1 500 гектардан жиынтық бағалау құны: 30,0 млн. теңге ((40,0 млн. теңге х 1 500 га) / 2 000 га);

1 500 гектардан асатын гектарлардан жиынтық бағалау құны: 10,0 млн. теңге ((40,0 млн. теңге х (2 000 га – 1 500 га)) / 2 000 га), мұнда (2 000 га – 1 500 га) – асып кетуі;

жер учаскесін пайдаланудың нақты кезеңін есепке алмағанда, БЖС төлеушіде бар екі жер учаскесі бойынша 2017 жыл үшін бюджетке төлеуге жататын бірыңғай жер салығының сомасы: 195 мың теңге ((0,45 % х 30,0 млн. теңге) + (0, 6 % х 10,0 млн. теңге)).

Салық кодексінің [706](jl:30366245.4470000%20) және 707-баптарына сәйкес мемлекеттік кірістер органына 920.00-нысаны бойынша декларацияны тапсыру және БЖС төлеу жер учаскелерінің орналасқан орны бойынша жүргізілетіндіктен, жер учаскесін пайдаланудың нақты кезеңін есепке ала отырып, БЖС-ның есептелген жалпы сомасынан (195 мың теңге) әрбір жер учаскесінің орналасқан орны бойынша бюджетке төлеуге жататын БЖС-ның сомасын есептейміз:

2017 жыл үшін ауданы 800 гектар болатын жер учаскесі бойынша Ақмола облысы Есіл ауданының бюджетіне төлеуге жататын БЖС-ның сомасы: 58,5 мың теңге (195,5 мың теңге х 40 %)/12\*9, мұнда 40% - жер учаскелерінің жалпы ауданынан жер учаскесінің ауданынын үлес салмағы, 9 - жер учаскесін пайдаланудың нақты кезеңі;

2017 жыл үшін ауданы 1 200 гектар болатын жер учаскесі бойынша Ақмола облысы Жақсы ауданының бюджетіне төлеуге жататын бірыңғай жер салығының сомасы: 117,0 мың теңге (195 мың теңге х 60 %), мұнда 60 % - жер учаскелерінің жалпы ауданынан жер учаскелері ауданының үлес салмағы (1 200 га/2 000 га х 100)).

3-мысал. Егер БЖС төлеушіде Қазақстан Республикасының түрлі өңірлерінде ауыл шаруашылығы дақылдарының егiстiгiне пайдаланылатын үш «егістік» жер учаскесі болған жағдайда:

|  |  |  |  |  |  |
| --- | --- | --- | --- | --- | --- |
| Р/с № | Жер учаскесінің орналасқан жері | Жер учаскесінің ауданы (гектар) | Жер учаскесінің бағалау құны (млн. теңгеде) | 2017 жылы жер учаскесін пайдаланудың нақты кезеңі (айлар) | Жер учаскелерінің жалпы ауданынан жер учаскелері ауданының үлес салмағы |
| 1. | Қостанай облысы, Қамысты ауданы | 1 600 га | 64,0 | 8 ай | 45,7 %, (1600/3500)\*100 |
| 2. | Солтүстік Қазақстан облысы, Шал ақын атындағы аудан | 700 га | 21,0 | 6 ай | 20% (700/3500)\*100 |
| 3. | Ақмола облысы, Жақсы ауданы | 1200 га | 24,0 | 12 ай | 34,3 %, (1200/3500)\*100 |
| Жиыны: |  | 3 500 га (жиынтық ауданы) | 109,0 млн. теңге (жиынтық бағалау құны) |  |  |

3 жер учаскесінің жиынтық ауданы (3 500 га) негізге алына отырып, Салық кодексінің [704-бабы 1-тармағына](jl:30366245.4440000%20) сәйкес БЖС-ның мөлшерлемесі: 3000 гектардан жиынтық бағалау құнының 0, 6% + 3000 гектардан асатын гектарлардан жиынтық бағалау құнының 0,75% құрайды. Есептейміз:

3000 гектардан жиынтық бағалау құны: 93,4 млн. теңге ((109,0 млн. теңге х 3 000 га)/3 500);

3000 гектардан асатын гектарлардан жиынтық бағалау құны: 15,6 млн. теңге ((109,0 млн. теңге х (3 500 га – 3 000 га)) / 3 500 га), мұнда (3 500 га – 3 000 га)– асып кетуі;

жер учаскесін пайдаланудың нақты кезеңін есепке алмағанда, БЖС төлеушіде бар үш жер учаскесі бойынша 2017 жыл үшін бюджетке төлеуге жататын БЖС-ның сомасы: 677,3 мың теңге ((0, 6 % х 93,4 млн. теңге) + (0,75 % х 15,6 млн. теңге)).

Салық кодексінің [706](jl:30366245.4470000%20) және 707-баптарына сәйкес мемлекеттік кірістер органдарына 920.00-нысаны бойынша декларацияны тапсыру және БЖС төлеу жер учаскелерінің орналасқан орны бойынша жүргізілетіндіктен, жер учаскесін пайдаланудың нақты кезеңін есепке алып, БЖС-ның есептелген жалпы сомасынан (677,3 мың. теңге) әрбір жер учаскесінің орналасқан орны бойынша бюджетке төлеуге жататын БЖС-ның сомасын есептейміз:

2017 жыл үшін ауданы 1 600 гектар болатын жер учаскесі бойынша Қостанай облысының (Қамысты ауданы) бюджетіне төлеуге жататын БЖС-ның сомасы: 206,4 мың теңге (677,3 мың теңге х 45,7 %)/12\*8, мұнда 45,7% - жер учаскелерінің жалпы ауданынан жер учаскесі ауданының үлес салмағы, 8 - жер учаскесін пайдаланудың нақты кезеңі;

2017 жыл үшін ауданы 700 гектар болатын жер учаскесі бойынша Солтүстік Қазақстан облысының (Шал ақын ауданы) бюджетіне төлеуге жататын БЖС-ның сомасы: 67,7 мың теңге (677,3 мың теңге х 20 %)/12\*6, мұнда 20% - жер учаскелерінің жалпы ауданынан жер учаскесі ауданының үлес салмағы, 6 - жер учаскесін пайдаланудың нақты кезеңі;

2017 жыл үшін ауданы 1200 гектар болатын жер учаскесі бойынша Ақмола облысының (Жақсы ауданы) бюджетіне төлеуге жататын бірыңғай жер салығының сомасы: 232,3 мың теңге (677,3 мың теңге х 34,3 %), мұнда 34,3% - жер учаскелерінің жалпы ауданынан жер учаскесі ауданының үлес салмағы.

4-мысал. Егер БЖС төлеушіде Қазақстан Республикасының түрлі өңірлерінде ауыл шаруашылығы дақылдарының егiстiгiне пайдаланылатын үш «егістік» жер учаскесі болған жағдайда, бұл ретте арнаулы салық режимін нақты қолдану кезеңі 9 ай болса:

|  |  |  |  |  |  |
| --- | --- | --- | --- | --- | --- |
| Р/с № | Жер учаскесінің орналасқан жері | Жер учаскесінің ауданы (гектар) | Жер учаскесінің бағалау құны (млн. теңгеде) | 2017 жылы жер учаскесін пайдаланудың нақты кезеңі (айлар) | Жер учаскелерінің жалпы ауданынан жер учаскесі ауданының үлес салмағы |
| 1. | Қостанай облысы, Қамысты ауданы | 1 600 га | 64,0 | 8 ай | 45,7%, (1600/3500)\*100 |
| 2. | Солтүстік Қазақстан облысы, Шал ақын атындағы аудан | 700 га | 21,0 | 6 ай | 20% (700/3500)\*100 |
| 3. | Ақмола облысы, Жақсы ауданы | 1200 га | 24,0 | 12 ай | 34,3%, (1200/3500)\*100 |
| Жиыны: |  | 3 500 га (жиынтық ауданы) | 109,0 млн. теңге (жиынтық бағалау құны) |  |  |

3 жер учаскесінің жиынтық ауданы (3 500 га) негізге алына отырып, Салық кодексінің [704-бабы 1-тармағына](jl:30366245.4440000%20) сәйкес БЖС-ның мөлшерлемесі: 3000 гектардан жиынтық бағалау құнының 0, 6% + 3000 гектардан асатын гектарлардан жиынтық бағалау құнының 0,75% құрайды. Есептейміз:

3000 гектардан жиынтық бағалау құны: 93,4 млн. теңге ((109,0 млн. теңге х 3 000 га)/3 500);

3000 гектардан асатын гектарлардан жиынтық бағалау құны: 15,6 млн. теңге ((109,0 млн. теңге х (3 500 га – 3 000 га)) / 3 500 га), мұнда (3 500 га – 3 000 га)– асып кетуі;

жер учаскесін пайдаланудың нақты кезеңін есепке алмағанда, БЖС төлеушіде бар үш жер учаскесі бойынша 2017 жыл үшін бюджетке төлеуге жататын бірыңғай жер салығының сомасы: 677,3 мың теңге ((0, 6 % х 93,4 млн. теңге) + (0,75 % х 15,6 млн. теңге)).

Салық кодексінің [706](jl:30366245.4470000%20) және 707-баптарына сәйкес мемлекеттік кірістер органдарына 920.00-нысаны бойынша декларацияны тапсыру және БЖС төлеу жер учаскелерінің орналасқан орны бойынша жүргізілетіндіктен, жер учаскесін пайдаланудың нақты кезеңін есепке ала отырып, БЖС-ның есептелген жалпы сомасынан (677,3 мың. теңге) әрбір жер учаскесінің орналасқан орны бойынша бюджетке төлеуге жататын БЖС-ның сомасын есептейміз:

2017 жыл үшін ауданы 1 600 гектар болатын жер учаскесі бойынша Қостанай облысының (Қамысты ауданы) бюджетіне төлеуге жататын БЖС-ның сомасы: 206,4 мың теңге (677,3 мың теңге х 45,7 %)/12\*8, мұнда 45,7% - жер учаскелерінің жалпы ауданынан жер учаскесі ауданының үлес салмағы, 8 - жер учаскесін пайдаланудың нақты кезеңі;

2017 жыл үшін ауданы 700 гектар болатын жер учаскесі бойынша Солтүстік Қазақстан облысының (Шал ақын ауданы) бюджетіне төлеуге жататын БЖС-ның сомасы: 67,7 мың теңге (677,3 мың теңге х 20 %)/12\*6, мұнда 20% - жер учаскелерінің жалпы ауданынан жер учаскесі ауданының үлес салмағы, 6 - жер учаскесін пайдаланудың нақты кезеңі;

2017 жыл үшін ауданы 1200 гектар болатын жер учаскесі бойынша Ақмола облысының (Жақсы ауданы) бюджетіне төлеуге жататын БЖС-ның сомасы: 174,2 мың теңге (677,3 мың теңге х 34,3 %)/12\*9, мұнда 34,3% - жер учаскелерінің жалпы ауданынан жер учаскесі ауданының үлес салмағы, 9 - арнаулы салық режимін нақты қолдану кезеңі.

8) 920.01.008 жолында Салық кодексінің 704-бабы 3-тармағына сәйкес жергілікті өкілді органның шешімімен белгіленген салық мөлшерлемесін түзетуді есепке алғанда, салық кезеңі үшін бюджетке төлеуге жататын егістік бойынша БЖС-ның сомасы көрсетіледі;

20. «Жайылымдар, табиғи шабындықтар және басқа да жер учаскелері бойынша БЖС есептеу» деген бөлімде:

1) 920.01.009 жолында жер учаскесін нақты пайдалану жүргізілетін орын бойынша мемлекеттік кірістер органының коды көрсетіледі;

2) 920.01.010 жолында Қазақстан Республикасының жер заңнамасына сәйкес жер учаскесінің кадастрлық нөмірі көрсетіледі;

3) 920.01.011 жолында жер учаскесінің ауданы гектарда көрсетіледі.

Егер жиынтық ауданының мөлшері орташа саны 0,5–тен және одан жоғары бөлшек санды құраса, онда мұндай сан толық бірлікке дейін дөңгелектеуге жатады, ал 0,5-тен төмен сан құраса дөңгелектеуге жатпайды;

4) 920.01.012 жолында жер учаскесінің бағалау құнын айқындау актісінің деректеріне сәйкес жер учаскесінің бағалау құны көрсетіледі.

Бұл акті болмаған жағдайда, бұл жолда Салық кодексінің  
[703-бабының екінші](jl:30366245.4410000%20) бөліміне сәйкес 1 гектар жердiң аудан бойынша орташа бағалау құны негiзге алына отырып айқындалған жер учаскесінің бағалау құны көрсетіледі.

Егер жиынтық бағалау құнының мөлшері орташа саны 0,5–тен және одан жоғары бөлшек санды құраса, онда мұндай сан толық бірлікке дейін дөңгелектеуге жатады, ал 0,5-тен төмен сан құраса дөңгелектеуге жатпайды;

5) 920.01.013 жолында салық кезеңі ішінде жер учаскесін пайдалану (иелік ету) немесе арнаулы салық режимін қолдану кезеңінің айының саны көрсетіледі;

6) 920.01.014 жолында (920.01.011/920.00.001 В х 100) формуласы бойынша айқындалатын жайылымдардың, табиғи шабындықтар мен басқа да жер учаскелерінің жиынтық ауданынан жер учаскесінің үлес салмағы көрсетіледі.

Егер үдлес салмағының мөлшері орташа саны 0,5–тен және одан жоғары бөлшек санды құраса, онда мұндай сан толық бірлікке дейін дөңгелектеуге жатады, ал 0,5-тен төмен сан құраса дөңгелектеуге жатпайды;

7) 920.01.015 жолында ((920.00.003 В х 920.01.014)/12х920.01.013) формуласы бойынша айқындалатын, салық кезеңі үшін бюджетке төлеуге жататын жайылымдар, табиғи шабындықтар мен басқа да жер учаскелері бойынша есептелген БЖС-ның сомасы көрсетіледі.

Егер бірыңғай жер салығын төлеушіде Қазақстан Республикасының түрлі өңірлерінде шабындыққа немесе жануарларды жаюға жүйелі пайдаланатын екі жер учаскесі болған жағдайда, 2017 жыл үшін (салық кезеңі) бюджетке төлеуге жататын БЖС сомасын есептеу мысалы:

|  |  |  |  |  |  |
| --- | --- | --- | --- | --- | --- |
| Р/с № | Жер учаскесінің орналасқан жері | Жер учаскесінің ауданы (гектар) | Жер учаскесінің бағалау құны (млн. теңгеде) | 2016 жылы жер учаскесін пайдаланудың нақты кезеңі (айлар) | Жер учаскелерінің жалпы ауданынан жер учаскесі ауданының үлес салмағы |
| 1. | Ақмола облысы Жақсы ауданы | 1 200 га | 24,0 | 12 ай | 63 %(1200/1900)\*100 |
| 2. | Солтүстік Қазақстан облысы, Шал ақын атындағы аудан | 700 га | 21,0 | 6 ай | 37 % (700/1900)\*100 |
| Жиыны: |  | 1 900 га (жиынтық ауданы) | 45,0 млн. теңге (жиынтық бағалау құны) |  |  |

2 жер учаскесінің жиынтық ауданы (1 900 га) негізге алына отырып, Салық кодексінің [704-бабы 1-тармағына](jl:30366245.4440000%20) сәйкес БЖС-ның мөлшерлемесі: жер учаскелерінің жиынтық бағалау құнына 0,2% құрайды. Есептейміз:

жер учаскесін пайдаланудың нақты кезеңін есепке алмағанда, БЖС төлеушіде бар екі жер учаскесі бойынша 2017 жыл үшін бюджетке төлеуге жататын БЖС-ның сомасы: 90,0 мың теңге (0,2 % х 45 млн. теңге).

Салық кодексінің [706](jl:30366245.4470000%20) және 707-баптарына сәйкес мемлекеттік кірістер органдарына 920.00-нысаны бойынша декларацияны тапсыру және БЖС төлеу жер учаскелерінің орналасқан орны бойынша жүргізілетіндіктен, жер учаскесін пайдаланудың нақты кезеңін есепке ала отырып, БЖС-ның есептелген жалпы сомасынан (90,0 мың теңге) әрбір жер учаскесінің орналасқан орны бойынша бюджетке төлеуге жататын БЖС-ның сомасын есептейміз:

2017 жыл үшін ауданы 1 200 гектар болатын жер учаскесі бойынша Ақмола облысының (Жақсы ауданы) бюджетіне төлеуге жататын БЖС-ның сомасы: 56,7 мың теңге (90,0 мың теңге х 63 %), мұнда 63% - жер учаскелерінің жалпы ауданынан жер учаскесі ауданының үлес салмағы ;

2017 жыл үшін ауданы 700 гектар болатын жер учаскесі бойынша Солтүстік Қазақстан облысының (Шал ақын ауданы) бюджетке төлеуге жататын БЖС-ның сомасы: 16,6 мың теңге (90,0 мың теңге х 37 %)/12х6, мұнда 37% - жер учаскелерінің жалпы ауданынан жер учаскесі ауданының үлес салмағы, 6 - жер учаскесін пайдаланудың нақты кезеңі.

8) 920.01.016 жолында Салық кодексінің 704-бабы 3-тармағына сәйкес жергілікті өкілді органның шешімімен белгіленген салық мөлшерлемесін түзетуді есепке алғанда, салық кезеңі үшін бюджетке төлеуге жататын жайылымдар, табиғи шабындықтар мен басқа да жер учаскелері бойынша бірыңғай жер салығының сомасы көрсетіледі;

**4-тарау. Жер үсті көздерінің су ресурстарын пайдаланғаны үшін төлемақы – 920.02-нысанын** толтыру бойынша түсіндірме

1. 920.02-нысан салық кезеңі (жыл) үшін арнайы су пайдаланудың әрбір түрі бойынша жер үсті көздерінің су ресурстарын пайдаланғаны үшін төлемақы сомаларының есептелгені туралы ақпаратты көрсетуге арналған.
2. «Салық төлеуші туралы жалпы ақпарат» деген бөлімде:

1) 3-жолдың А және В торкөздері арнайы су пайдалануға рұқсат құжаты болған кезде толтырылады;

2) 4-жолда арнайы су пайдалану түрі көрсетіледі;

Қазақстан Республикасының [су заңнамасында](jl:51042116.660000%20) белгіленген арнайы су пайдалану түріне қарай бір торкөз белгіленеді;

3) 5-жолда рұқсат құжатында көрсетілген арнайы су пайдалануды жүзеге асыру орны бойынша мемлекеттік кірістер органының коды көрсетіледі.

4) 6-жолда су пайдалануды өлшеу бірлігі.

«Арнайы су пайдалану түрі» жолында көрсетілген жүргізілетін арнайы су пайдалануды өлшеу бірлігінің тиісті торкөзі белгіленеді.

1. «Төлемақы есептеу үшін су пайдалану көлемі туралы мәліметтер» деген бөлімде 6-жолда көрсетілген су пайдаланудың өлшем бірлігінде толтырылады.

1) 920.02.001 жолында белгіленген су пайдалану лимиті көрсетіледі;

2) 920.02.002 жолында салық кезеңі үшін белгіленген лимит шегінде арнайы су пайдаланудың нақты көлемі көрсетіледі;

3) 920.02.003 жолында салық кезеңі үшін белгіленген лимиттен жоғары арнайы су пайдаланудың нақты көлемі көрсетіледі.

1. «Жер үсті көздерінің су ресурстарын пайдаланғаны үшін төлемақы есептеу үшін белгіленген ставкалар туралы мәліметтер» деген бөлімде:

1) 920.02.004 жолында Салық кодексінің [569-бабының бірінші бөлігіне](jl:30366245.4870000%20) сәйкес облыстың (республикалық маңызы бар қаланың, астананың) жергілікті өкілді органы белгілеген лимит шегінде жер үсті көздерінің су ресурстарын пайдаланғаны үшін төлемақы мөлшерлемесі көрсетіледі;

2) 920.02.005 жолында Салық кодексінің [569-бабының екінші бөлігіне](jl:30366245.4870200%20) сәйкес белгіленген төлемақы мөлшерлемесі (920.02.004) бес есеге ұлғайта отырып айқындалатын жер үсті көздерінің су ресурстарын белгіленген лимиттен жоғары пайдаланғаны үшін төлемақы мөлшерлемесі көрсетіледі.

1. «Бюджетке төленуі тиіс жер үсті көздерінің су ресурстарын пайдаланғаны үшін төлемақыны есептеу» деген бөлімде:

1) 920.02.006 жолында 920.02.002 және 920.02.004 жолдарының туындысы ретінде айқындалатын, салық кезеңі үшін бюджетке төлеуге жататын белгіленген лимит шегінде жер үсті көздерінің су ресурстарын пайдаланғаны үшін төлемақының есептелген сомасы көрсетіледі;

2) 920.02.007 жолында 920.02.003 және 920.02.005 жолдарының туындысы ретінде айқындалатын, салық кезеңі үшін бюджетке төлеуге жататын белгіленген лимиттен жоғары жер үсті көздерінің су ресурстарын пайдаланғаны үшін төлемақының есептелген сомасы көрсетіледі;

3) 920.02.008 жолында белгіленген лимит шегінде (920.02.006) және белгіленген лимиттен жоғары (920.02.007) жер үсті көздерінің су ресурстарын пайдаланғаны үшін төлемақы сомасы ретінде айқындалатын, салық кезеңі үшін бюджетке төлеуге жататын есептелген жер үсті көздерінің су ресурстарын пайдаланғаны үшін төлемақының жалпы сомасы көрсетіледі.

920.02.008 А жолында ағымдағы салық кезеңінің 10 қарашасынан кешіктірмей бюджетке төлеуге жататын салық кезеңінің 1 қаңтарынан бастап  
1 қазанына дейінгі кезең үшін есетелген төлемақы сомасы көрсетіледі.

920.02.008 В жолында есепті салық кезеңінен кейінгі салық кезеңінің  
10 сәуірінен кешіктірмей бюджетке төлеуге жататын салық кезеңінің  
1 қазанынан бастап 31 желтоқсанына дейінгі кезеңі үшін есептелген төлемақы сомасы көрсетіледі.

**5-тарау. Жеке тұлғалардың ЖТС және әлеуметтік төлемдері – 920.03-нысанын** толтыру бойынша түсіндірме

1. «Жеке тұлғалардың ЖТС және әлеуметтік төлемдерін есептеу» бөлімінде:

1) 920.03.001 жолының A бағанында әрбір айы үшін:

Салық кодексінің 36-тарауының 1-параграфына сәйкес салық агенті есептеген салық кезеңінің әрбір айы үшін төлем көзіне салынатын кірістердің сомасы;

«Барлығы» жолында салық кезеңінің барлық айлары үшін 920.03.001 жолы A бағанының көрсеткіштерін қосумен айқындалатын төлем көзіне салынатын кірістердің қорытынды сомасы көрсетіледі;

2) 920.03.001 жолының В бағанында әрбір айы үшін:

жеке тұлғаларға есептелген табыстардан есептелген салық кезеңінің әрбір айы үшін ЖТС-ның сомасы;

«Барлығы» жолында салық кезеңінің барлық айлары үшін 920.03.001 жолы В бағанының көрсеткіштерін қосумен айқындалатын жеке тұлғаларға есептелген кірістерден есептелген ЖТС-ның қорытынды сомасы көрсетіледі;

3) 920.03.001 жолының С бағанында әрбір айы үшін:

Міндетті және ерікті зейнетақыны жарналарын, сақтандыру сыйлықақыларын және ЖТС есепке алмағанда, айдың соңына салық агенті жеке тұлғаларға есептеген, бірақ төлемеген кірістер бойынша салық кезеңінің әрбір айы үшін берешек сомасы;

«Барлығы» жолында салық кезеңінің барлық айлары үшін 920.03.001 жолы С бағанының көрсеткіштерін қосумен айқындалатын міндетті және ерікті зейнетақыны жарналарын, сақтандыру сыйлықақыларын және ЖТС есепке алмағанда, айдың соңына салық агенті жеке тұлғаларға есептеген, бірақ төлемеген кірістер бойынша берешектердің қорытынды сомасы көрсетіледі;

4) 920.03.001 жолының D бағанында әрбір айы үшін:

Жеке тұлғаларға төленген салық кезеңінің әрбір айы үшін кірістердің сомасы;

«Барлығы» жолында салық кезеңінің барлық айлары үшін 920.03.001 жолы D бағанының көрсеткіштерін қосумен айқындалатын жеке тұлғаларға төленген кірістердің қорытынды сомасы көрсетіледі;

5) 920.03.001 жолының E бағанында әрбір айы үшін:

Жеке тұлғаларға – Қазақстан Республикасы азаматтарына төленген кірістерден алынатын және бюджетке аударуға жататын салық кезеңінің әрбір айы үшін есептелген ЖТС-ның сомасы;

«Барлығы» жолында салық кезеңінің барлық айлары үшін 920.03.001 жолы E бағанының көрсеткіштерін қосумен айқындалатын жеке тұлғаларға – Қазақстан Республикасы азаматтарына төленген кірістерден алынатын және бюджетке аударуға жататын есептелген ЖТС-ның қорытынды сомасы көрсетіледі;

6) 920.03.001 жолының F бағанында әрбір айы үшін:

Салық кодексінің 217, 219-баптарына сәйкес Қазақстан Республикасының резиденті және бейрезиденті болып табылатын жеке тұлғаларға – шетелдіктер мен азаматтығы жоқ тұлғаларға төленген кірістерден алынатын және бюджетке аударуға жататын салық кезеңінің әрбір айы үшін есептелген ЖТС-ның сомасы;

«Барлығы» жолында салық кезеңінің барлық айлары үшін 920.03.001 жолы F бағанының көрсеткіштерін қосумен айқындалатын Салық кодексінің 217, 219-баптарына сәйкес Қазақстан Республикасының резиденті және бейрезиденті болып табылатын жеке тұлғаларға – шетелдіктер мен азаматтығы жоқ тұлғаларға төленген кірістерден алынатын және бюджетке аударуға жататын есептелген ЖТС-ның қорытынды сомасы көрсетіледі;

7) 920.03.001 жолының G бағанында әрбір айы үшін:

«Міндетті әлеуметтік сақтандыру туралы» 2003 жылғы 25 сәуірдегі Қазақстан Республикасының Заңына (бұдан әрі – Міндетті әлеуметтік сақтандыру туралы Заңы) сәйкес кірістер түрінде жеке тұлғаларға төленетін салық кезеңінің әрбір айы үшін жұмыс берушінің шығыстары сомасы;

«Барлығы» жолында салық кезеңінің барлық айлары үшін 920.03.001 жолы G бағанының көрсеткіштерін қосумен айқындалатын Міндетті әлеуметтік сақтандыру туралы Заңына сәйкес кірістер түрінде жеке тұлғаларға төленетін жұмыс берушінің шығыстарының қорытынды сомасы көрсетіледі;

8) 920.03.001 жолының H бағанында әрбір айы үшін:

Міндетті әлеуметтік сақтандыру туралы Заңына сәйкес салық кезеңінің әрбір айы үшін есептелген әлеуметтік аударымдардың сомасы;

«Барлығы» жолында салық кезеңінің барлық айлары үшін 920.03.001 жолы H бағанының көрсеткіштерін қосумен айқындалатын Міндетті әлеуметтік сақтандыру туралы Заңына сәйкес есептелген әлеуметтік аударымдардың қорытынды сомасы көрсетіледі;

9) 920.03.001 жолының I бағанында әрбір айы үшін:

Қазақстан Республикасының зейнетақы заңнамасына сәйкес міндетті зейнетақы жарналары ұсталатын (есептелетін) жеке тұлғаларға есептелген салық кезеңінің әрбір айы үшін кірістердің сомасы;

«Барлығы» жолында салық кезеңінің барлық айлары үшін 920.03.001 жолы I бағанының көрсеткіштерін қосумен айқындалатын міндетті зейнетақы жарналары ұсталатын (есептелетін) жеке тұлғаларға есептелген кірістердің қорытынды сомасы көрсетіледі;

10) 920.03.001 жолының J бағанында әрбір айы үшін:

Жеке тұлғалардың төленген кірістерінен есептелген және Қазақстан Республикасының зейнетақы заңнамасына сәйкес жинақтаушы зейнетақы қорларына аударуға жататын салық кезеңінің әрбір айы үшін міндетті зейнетақы жарналарының сомасы;

«Барлығы» жолында салық кезеңінің барлық айлары үшін 920.03.001 жолы J бағанының көрсеткіштерін қосумен айқындалатын жеке тұлғалардың төленген кірістерінен есептелген және жинақтаушы зейнетақы қорларына аударуға жататын міндетті зейнетақы жарналарының қорытынды сомасы көрсетіледі;

11) 920.03.001 жолының К бағанында әрбір айы үшін:

«Міндетті әлеуметтік медициналық сақтандыру туралы» 2015 жылғы 16 қарашадағы Қазақстан Республикасының Заңына (бұдан әрі – Міндетті әлеуметтік медициналық сақтандыру туралы заңы) сәйкес әлеуметтік медициналық сақтандыру қорына аударуға жататын міндетті әлеуметтік медициналық сақтандыруға жарналар және аударымдар есептелетін салық кезеңінің әрбір айы үшін жеке тұлғаларға есептелген кірістердің сомасы;

«Барлығы» жолында салық кезеңінің барлық айлары үшін 920.03.001 жолы К бағанының көрсеткіштерін қосумен айқындалатын Міндетті әлеуметтік медициналық сақтандыру туралы Заңына сәйкес әлеуметтік медициналық сақтандыру қорына аударуға жататын міндетті әлеуметтік медициналық сақтандыруға жарналар және аударымдар есептелетін жеке тұлғаларға есептелген кірістердің қорытынды сомасы көрсетіледі;

12) 920.03.001 жолының L бағанында әрбір айы үшін:

Жеке тұлғалардың төленген кірістерден есептелген және Міндетті әлеуметтік медициналық сақтандыру туралы заңына сәйкес әлеуметтік медициналық сақтандыру қорына аударуға жататын салық кезеңінің әрбір айы үшін міндетті әлеуметтік медициналық сақтандыруға жарналардың және аударымдардың сомасы;

«Барлығы» жолында салық кезеңінің барлық айлары үшін 920.03.001 жолы L бағанының көрсеткіштерін қосумен айқындалатын жеке тұлғалардың төленген кірістерінен есептелген және әлеуметтік медициналық сақтандыру қорына аударуға жататын міндетті әлеуметтік медициналық сақтандыруға жарналардың және аударымдардың қорытынды сомасы көрсетіледі;

13) 920.03.001 жолының M бағанында салық кезеңінің әрбір айы үшін шаруашылық қызметкерлерінің саны көрсетіледі.

**6-тарау. Шаруашылық басшысы мен кәмелетке толғандарды қоса алғанда, оның мүшелері үшін әлеуметтік төлемдері – 920.04-нысанын** толтыру бойынша түсіндірме

1. «Шаруашылық басшысы мен кәмелетке толғандарды қоса алғанда, оның мүшелері үшін әлеуметтік төлемдерін есептеу» деген бөлімде:

1) 920.04.001 жолының A бағанында әрбір айы үшін:

Міндетті әлеуметтік сақтандыру туралы заңына сәйкес әлеуметтік аударымдар есептелетін шаруашылық басшысы мен мүшелерінің салық кезеңінің әрбір айы үшін кірістердің сомасы;

«Барлығы» жолында , салық кезеңінің барлық айлары үшін 920.04.001 жолы A бағанының көрсеткіштерін қосумен айқындалатын әлеуметтік аударымдар есептелетін шаруашылық басшысы мен мүшелерінің кірістердің қорытынды сомасы көрсетіледі;

2) 920.04.001 жолының В бағанында әрбір айы үшін:

Міндетті әлеуметтік сақтандыру туралы заңына сәйкес айқындалатын шаруашылық басшысы мен мүшелеріне салық кезеңінің әрбір айы үшін әлеуметтік аударымдардың сомасы;

«Барлығы» жолында салық кезеңінің барлық айлары үшін 920.04.001 жолы В бағанының көрсеткіштерін қосумен айқындалатын шаруашылық басшысы мен мүшелеріне әлеуметтік аударымдардың қорытынды сомасы көрсетіледі;

3) 920.04.001 жолының С бағанында әрбір айы үшін:

Қазақстан Республикасының зейнетақы заңнамасына сәйкес міндетті зейнетақы жарналары ұсталатын (есептелетін) шаруашылық басшысы мен мүшелеріне есептелген салық кезеңінің әрбір айы үшін кірістердің сомасы;

«Барлығы» жолында есептелген, салық кезеңінің барлық айлары үшін 920.04.001 жолы С бағанының көрсеткіштерін қосумен айқындалатын міндетті зейнетақы жарналары ұсталатын (есептелетін) шаруашылық басшысы мен мүшелеріне есептелген кірістердің қорытынды сомасы көрсетіледі;

4) 920.04.001 жолының D бағанында әрбір айы үшін:

Шаруашылық басшысы мен мүшелерінің төленген табыстарынан есептелген және Қазақстан Республикасының зейнетақы заңнамасына сәйкес жинақтаушы зейнетақы қорларына аударуға жататын салық кезеңінің әрбір айы үшін міндетті зейнетақы жарналарының сомасы;

«Барлығы» жолында салық кезеңінің барлық айлары үшін 920.04.001 жолы D бағанының көрсеткіштерін қосумен айқындалатын шаруашылық басшысы мен мүшелерінің төленген кірістерінен есептелген және жинақтаушы зейнетақы қорларына аударуға жататын міндетті зейнетақы жарналарының қорытынды сомасы көрсетіледі;

5) 920.04.001 жолының Е бағанында әрбір айы үшін:

Шаруашылық басшысы мен мүшелері үшін есептелген және Міндетті әлеуметтік медициналық сақтандыру туралы заңына сәйкес әлеуметтік медициналық сақтандыру қорына аударуға жататын салық кезеңінің әрбір айы үшін міндетті әлеуметтік медициналық сақтандыру жарналарының сомасы;

«Барлығы» жолында салық кезеңінің барлық айлары үшін 920.04.001 жолы Е бағанының көрсеткіштерін қосумен айқындалатын шаруашылық басшысы мен мүшелері үшін есептелген және әлеуметтік медициналық сақтандыру қорына аударуға жататын міндетті әлеуметтік медициналық сақтандыру жарналарының қорытынды сомасы көрсетіледі;

6) 920.04.001 жолының F бағанында салық кезеңінің әрбір айы үшін шаруашылық басшысын және кәмелетке толған мүшелерін қоса алғанда, шаруашылық мүшелерінің саны көрсетіледі.

**7-тарау. Көлік құралдары бойынша мәліметтер – 920.05-нысанын** толтыру бойынша түсіндірме

28. Салық кодексінің 490-бабы 3-тармағына сәйкес шаруа немесе фермер қожалықтары үшін арнаулы салық режимін қолданатын шаруа немесе фермер қожалығының басшысы және (немесе) мүшелері көлік құралы салығын төлеушілер болып табылмайтын көлік құралдары бойынша мәліметтер көрсетіледі.

1. А бағанында жолдың реттік нөмірі көрсетіледі;
2. B бағанында көлік құралдарының атауы (маркасы, моделі) көрсетіледі;

3) С бағанында көлік құралдарының шығарған жылы көрсетіледі;

4) D бағанында көлік құралдарының жүк көтергіштігі көрсетіледі;

5) E бағанында көлік құралдары двигателінің көлемі көрсетіледі.